Nogle arbejdspladser har flekstidsaftaler, nogle har særlige aftaler om honorering for aften- eller weekendvagter osv. Aftalerne om arbejdstid kan være mangfoldige. Og de kan måske eksistere som faste traditioner/kutymer, som ikke er skrevet ned, men som alligevel må siges at være faste på arbejdspladsen.
Det er udgangspunktet, at disse aftaler eller kutymer overføres til den nye arbejdsplads. Da der er tale om et udgangspunkt, kan være hensigtsmæssigt under alle omstændigheder at forsøge at aftale med ledelsen, at lokale aftaler om arbejdstid mv.  videreføres for de overførte medarbejder på den nye arbejdsplads.
Hvorvidt lokale aftaler om arbejdstid m.v. eller kutymer konkret kan anses for overført til den nye arbejdsgiver, beror i sidste ende på en vurdering af de konkrete forhold i forbindelse med ressortomlægningen, herunder en vurdering af om den organisatoriske enhed og de særlige forhold, som lokalaftalen knytter sig til, fortsætter uændret efter ressortomlægningen.